Sarajevo, 8.10.2014.

**26. Radionica upravljanja slučajem   
6. i 7. oktobar 2014. Skoplje, Makedonija**

Direkcija za zaštitu ličnih podataka Republike Makedonije, 6. i 7. oktobra 2014. u Skoplju je bila domaćin 26. Radionice upravljanja slučajem.

Prema ustaljenoj praksi, Radionica reflektira najbitnija pitanja vezana za obradu slučajeva i prigovora građana u polju zaštite podataka. Cilj Radionice je podržavanje uzajamne saradnje i jednoobrazan pristup tijela za zaštitu podataka pri rješavanju problema i pitanja zaštite podataka i privatnosti, kao i dijeljenje korisnih iskustava iz prakse putem predavanja i prezentacija.

Učesnici Radionice su predstavnici europskih tijela za zaštitu podataka, a ove godine Radionica je okupila 65 predstavnika iz 27 državnih tijela za zaštitu podataka i Europskog supervizora za zaštitu podataka.

Program Radionice bio je sačinjen od 8 sesija (1. Zaštita podataka u pravosudnom sistemu; 2. Prekomjerno prikupljanje ličnih podataka i balans između prava na zaštitu ličnih podataka i prava na pristup javnim dokumentima; 3. Video nadzor; 4. Kopije ličnih karata u bankama i sličnim ustanovama; 5. Biometrijski podaci; 6. Marketing i zaštita podataka; 7. Prenos ličnih podataka; 8. Novi izazovi;), u sklopu kojih je održano 16 prezentacija.   
Predavači na Radionici bili su iz europskih tijela za zaštitu podataka Poljske, Mađarske, Rumunije, Njemačke, Češke Republike, Slovačke, Velike Britanije, Italije, Belgije i Europskog supervizora za zaštitu podataka

Ispred Agencije za zaštitu ličnih podataka u Bosni i Hercegovini, Radionici je prisustvovao Stručni savjetnik za inspekcijski nadzor.